เอกสารหมายเลข................

**พิธีการก่อนวาระการประชุม ๑. เรื่องการมอบประกาศเกียรติคุณแม่ดีเด่น สตรีไทยดีเด่น และลูกที่มีความกตัญญู   
 กตเวทีอย่างสูงต่อแม่ ประจำปี ๒๕๖๑**

สืบเนื่องจากสภาสังคมสงเคราะห์แห่งประเทศไทย ในพระบรมราชูปถัมภ์ ได้กำหนด  
จัดงานวันแม่แห่งชาติ ประจำปี ๒๕๖๑ ในวันที่ ๑๒ สิงหาคม ๒๕๖๑ เพื่อเทิดทูนและเผยแพร่  
พระเกียรติคุณสมเด็จพระนางเจ้าสิริกิติ์ พระบรมราชินีนาถ ในรัชกาลที่ ๙ ผู้ทรงเป็นแม่แห่งชาติ เพื่อเผยแพร่พระคุณและบทบาทของแม่ที่มีต่อครอบครัว สังคมและประเทศชาติ เพื่อยกย่องแม่ดีเด่น และลูกที่มีความกตัญญูกตเวทีอย่างสูงต่อแม่ โดยมีกิจกรรมที่สำคัญประการหนึ่งในการจัดงานวันแม่แห่งชาติ คือ การคัดเลือกแม่ดีเด่นแห่งชาติ ทั้งในส่วนกลางและส่วนภูมิภาค เพื่อยกย่องและเผยแพร่เกียรติคุณผู้ที่ได้รับการคัดเลือกเป็นแม่ดีเด่นแห่งชาติ ให้ปรากฏแก่สาธารณชนทั่วไป โดยขอความร่วมมือให้จังหวัดทุกจังหวัด พิจารณาคัดเลือกแม่ดีเด่นแห่งชาติประจำจังหวัด จังหวัดละ ๑ คน เสนอชื่อเป็นแม่ดีเด่นแห่งชาติ

ซึ่งผลจากการประชุมคณะกรรมการคัดเลือกแม่ดีเด่นจังหวัดอ่างทอง ประจำปี ๒๕๖๑ เมื่อวันที่ ๑ มิถุนายน ๒๕๖๑ ที่ประชุมมีมติเป็นเอกฉันท์ให้ นางสุรินทร์ แจ้งจิต อายุ ๕๙ ปี ตำบลบ้านอิฐ อำเภอเมืองอ่างทอง จังหวัดอ่างทอง เป็นแม่ดีเด่นแห่งชาติ ประเภท แม่ผู้มีความมานะอดทนขยันหมั่นเพียร เข้ารับประทานพระฉายาลักษณ์ เกียรติบัตร เข็มกลัดแม่ดีเด่น จากพระเจ้าวรวงศ์เธอ พระองค์เจ้าโสมสวลี พระวรราชา ทินัดดามาตุ เมื่อวันที่ ๑๒ สิงหาคม ๒๕๖๑ ณ โรงแรมเซ็นทรา ศูนย์ราชการ แจ้งวัฒนะ และในโอกาสเดียวกันนางสาวรุ่งทิวา มากอิ่ม อายุ ๔๔ ปี ตำแหน่ง ผู้อำนวยการกองสาธารณสุขและสิ่งแวดล้อม เทศบาลเมืองอ่างทอง ซึ่งเป็นบุตรบุญธรรม ของนางสุรินทร์ แจ้งจิต ได้รับการคัดเลือกเป็นลูกที่มีความกตัญญูกตเวทีอย่างสูงต่อแม่ ได้รับโล่เกียรติคุณจาก พระเจ้าวรวงศ์เธอ พระองค์เจ้าโสมสวลี พระวรราชา ทินัดดามาตุ ในวันที่ ๑๒ สิงหาคม ๒๕๖๑ ด้วยเช่นกัน

นอกจากนี้ สภาสตรีแห่งชาติในพระบรมราชินูปถัมภ์ ได้จัดกิจกรรมวันสตรีไทย เฉลิมพระเกียรติสมเด็จพระนางเจ้าสิริกิติ์ พระบรมราชินีนาถ ในพระบาทสมเด็จพระปรมินทร มหาภูมิพลอดุลยเดช บรมนาถบพิตร เนื่องในโอกาสวันเฉลิมพระชนมพรรษา ๘๕ พรรษา ภายใต้แนวคิด “พลังสตรีไทย สำนึกในพระมหากรุณาธิคุณ อย่างหาที่สุดมิได้” โดยมีกิจกรรมที่สำคัญ คือ การคัดสรรสตรีที่มีประวัติและผลงานโดดเด่น เป็นที่ประจักษ์และยอมรับสมควรได้รับการยกย่อง ให้เป็น “สตรีไทยดีเด่น” แห่งปี ซึ่งจะได้เข้ารับพระราชทานโล่ประกาศเกียรติคุณในงาน “วันสตรีไทย” ประจำปี ๒๕๖๑ จังหวัดอ่างทอง ได้จัดประชุมคณะกรรมการคัดเลือกสตรีไทยดีเด่น ประจำปี ๒๕๖๑ เมื่อวันที่ ๑ มิถุนายน ๒๕๖๑ ที่ประชุมมีมติเป็นเอกฉันท์ให้นางสาวอัยมัญช์ ไอยรากุลวัฒน์ อายุ ๕๗ ปี ซึ่งเป็นสตรี ที่ทำคุณประโยชน์ด้านสื่อมวลชนต่อจังหวัดอ่างทอง จนเป็นที่ประจักษ์แก่ส่วนราชการและประชาชนทั่วไป เป็น “สตรีไทยดีเด่น” ประจำปี ๒๕๖๑

ในโอกาสนี้ ขอเรียนเชิญท่านผู้ว่าราชการจังหวัดอ่างทอง ในนามตัวแทนชาวจังหวัดอ่างทอง ได้กรุณามอบช่อดอกไม้แสดงความยินดีให้แก่

1. นางสุรินทร์ แจ้งจิต แม่ดีเด่นแห่งชาติประจำจังหวัดอ่างทอง ประจำปี ๒๕๖๑

ประเภท แม่ผู้มีความมานะอดทนขยันหมั่นเพียร

1. นางสาวรุ่งทิวา มากอิ่ม ลูกที่มีความกตัญญูกตเวทีอย่างสูงต่อแม่ ประจำปี ๒๕๖๑
2. นางสาวอัยมัญช์ ไอยรากุลวัฒน์ สตรีไทยดีเด่น สภาสตรีแห่งชาติ ในพระบรม

ราชินูปถัมภ์ ประจำปี ๒๕๖๑

-----------------------------------------